10 kirjaa

10 kirjaa on Yle TV1:llä esitetty ohjelmasarja, jota ovat juontaneet toimittaja Timo Harakka ja taidehistorioitsija Anna Kortelainen. Ohjelmaa on esitetty viisi kymmenosaista sarjaa kesällä 2007, 2008, 2011, 2012 ja 2013. Ohjelmat on nimetty käsitellyn aihepiirin mukaisesti.

Ohjelmaa esitettiin ensimmäisen kerran kesällä 2007 nimellä 10 kirjaa jotka muuttivat maailmaa. Kesällä 2008 ohjelmassa käsiteltiin 10 kirjaa lapsuudesta, kesällä 2011 rahasta, kesällä 2012 vallasta ja kesällä 2013 rikoksesta.

Ohjelmasarjan osa 10 kirjaa rahasta voitti Kultainen Venla -palkinnon vuoden 2011 parhaana keskusteluohjelmana.

10 kirjaa jotka muuttivat maailmaa
10 kirjaa jotka muuttivat maailmaa oli kesällä 2007 esitetty kymmenosainen sarja, jossa keskustelua johti Timo Harakka vakiovieraanaan Anna Kortelainen.

Ohjelman vieraina kirjoista puhumassa olivat tasavallan presidentti Tarja Halonen, tv-juontaja ja kirjailija Mark Levengood, kalastaja-kirjailija Pentti Linkola, elokuvaohjaaja Auli Mantila, kuvataiteilija Teemu Mäki, silloinen eduskunnan puhemies Sauli Niinistö, Miljoonasateen lauluntekijä Heikki Salo, Suomen Pankin johtaja Sinikka Salo, vihreiden kansanedustaja Anni Sinnemäki ja PMMP:n laulaja-lauluntekijä Paula Vesala. Ohjelmassa käsiteltiin viikoittain yksi kirja vierailijaa kohden.

Jaksot
 4. kesäkuuta 2007 – Salman Rushdie: Saatanalliset säkeet (Paula Vesala)
 11. kesäkuuta 2007 – Erich Maria Remarque: Länsirintamalta ei mitään uutta (Pentti Linkola)
 18. kesäkuuta 2007 – Väinö Linna: Täällä Pohjantähden alla (Tarja Halonen)
 25. kesäkuuta 2007 – Astrid Lindgren: Peppi Pitkätossu (Mark Levengood)
 2. heinäkuuta 2007 – Minna Canth: Työmiehen vaimo (Auli Mantila)
 9. heinäkuuta 2007 – Markiisi de Sade: Justine (Teemu Mäki)
 16. heinäkuuta 2007 – Oscar Wilde: Dorian Grayn muotokuva (Sauli Niinistö)
 23. heinäkuuta 2007 – Harriet Beecher Stowe: Setä Tuomon tupa (Heikki Salo)
 30. heinäkuuta 2007 – Maksim Gorki: Äiti (Anni Sinnemäki)
 6. elokuuta 2007 – George Orwell: Vuonna 1984 (Sinikka Salo)

10 kirjaa lapsuudesta
Kesällä 2008 esitettiin 10 kirjaa lapsuudesta. Muista 10 kirjaa -sarjoista poiketen sitä ei juontanut Timo Harakka vaan Anna Laine. Myöskään muissa 10 kirjaa -sarjoissa vakiovieraana oleva Anna Kortelainen ei ollut mukana tässä ohjelmassa. Ohjelmassa keskusteltiin viikoittain vaihtuvien kahden vieraan kanssa jostakin lasten kirjasta.

Jaksot
 2. kesäkuuta 2008 – Edgar Rice Burroughs: Tarzan, apinain kuningas (1912) (näyttelijä Birgitta Ulfsson ja näyttelijä Kari Väänänen)
 9. kesäkuuta 2008 – Antoine de Saint-Exupery: Pikku prinssi (1943) (lauluntekijä Lauri Tähkä ja näyttelijä Samuli Vauramo)
 16. kesäkuuta 2008 – Grimmin veljekset: Hannu ja Kerttu (1812) (ex-jalkapalloilija Atik Ismail ja runoilija ja poliitikko Claes Andersson)
 23. kesäkuuta 2008 – A. A. Milne: Nalle Puh (1926) (tutkija Leena-Maija Rossi ja ohjaaja ja dramaturgi Juha Lehtola)
 30. kesäkuuta 2008 – Enid Blyton: Viisikko aarresaarella (1942) (kuvataiteilija Kaarina Kaikkonen ja poliitikko Erkki Tuomioja)
 7. heinäkuuta 2008 – Hergé: Castafioren korut (1963) (kirjailija Sirpa Kähkönen ja RAP-artisti Paleface)
 14. heinäkuuta 2008 – Tove Jansson: Muumipappa ja meri (1965) (lauluntekijä Siiri Nordin ja tähtitieteilijä Esko Valtaoja)
 21. heinäkuuta 2008 – Frances Hodgson Burnett: Salainen puutarha (1911) (toimittaja Kaisu Mikkola ja kirjailija Sofi Oksanen)
 28. heinäkuuta 2008 – Astrid Lindgren: Ronja, ryövärintytär (1981) (näyttelijä Liisa Kuoppamäki ja vapaa kirjoittaja Rosa Meriläinen)
 4. elokuuta 2008 – Lewis Carroll: Liisan seikkailut ihmemaassa (1865) (dramaturgi-kirjailija Laura Ruohonen ja filosofi Tuomas Nevanlinna)

10 kirjaa rahasta
Kesällä 2011 esitettiin 10 kirjaa rahasta. Ohjelmaa palasi juontamaanTimo Harakka vakiovieraanaan Anna Kortelainen. Ohjelmassa keskusteltiin viikoittain vaihtuvan vieraan kanssa jostakin rahaan liittyvästä kirjasta.

Jaksot
 6. kesäkuuta 2011 – Honoré de Balzac: Ukko Goriot (1835) (poliitikko Sauli Niinistö)
 13. kesäkuuta 2011 – Maria Jotuni: Rakkautta (novellikokoelma) (1907) (laulaja Anna Puu)
 20. kesäkuuta 2011 – Don Rosa: Roope Ankan elämä ja teot (2007) (organisaation ja johtamisen professori Alf Rehn)
 27. kesäkuuta 2011 – Thomas Mann: Buddenbrookit (1901) (vuorineuvos Maarit Toivanen-Koivisto)
 4. heinäkuuta 2011 – Pentti Haanpää: Noitaympyrä (1931) (teatteriohjaaja Juha Hurme)
 11. heinäkuuta 2011 – Tom Wolfe: Turhuuksien rovio (1987) (jalkapalloilija Aki Riihilahti)
 18. heinäkuuta 2011 – Fjodor Dostojevski: Pelurit (1867) (toimitusjohtaja Satu Huber)
 25. heinäkuuta 2011 – Eeva Joenpelto: Tuomari Müller, hieno mies (1994) (yrittäjä Jari Sarasvuo)
 1. elokuuta 2011 – Don DeLillo: Cosmopolis (2003) (teatteriohjaaja Susanna Kuparinen)
 8. elokuuta 2011 – Aravind Adiga: Valkoinen tiikeri (2008) (pokeriammattilainen Ville Wahlbeck)

10 kirjaa vallasta
Kesällä 2012 samoilta tekijöiltä esitettiin ohjelma 10 kirjaa vallasta. Ohjelmassa keskustelua vetivät jälleen Timo Harakka ja Anna Kortelainen. Ohjelmassa keskusteltiin viikoittain vaihtuvan vieraan kanssa kaunokirjallisesta teoksesta (romaanista, näytelmästä tai sarjakuvasta), joka liittyy valtaan.

Jaksot
 31. toukokuuta 2012 – William Golding: Kärpästen herra (1954) (kehitysministeri Heidi Hautala)
 7. kesäkuuta 2012 – William Shakespeare: Macbeth (n. 1606) (näyttelijä Elina Knihtilä)
 21. kesäkuuta 2012 (edelliselle viikolle tarkoitettu jakso siirtyi Nokian suurten irtisanomisten vuoksi) – George Orwell: Eläinten vallankumous (1945) (kasvatustieteen professori emeritus Kari Uusikylä)
 28. kesäkuuta 2012 – René Goscinny ja Albert Uderzo: Asterix ja Caesarin lahja (1974) (Suomen elokuvasäätiön toimitusjohtaja Irina Krohn)
 5. heinäkuuta 2012 – Väinö Linna: Tuntematon sotilas (1954) (valtiovarainministeriön valtiosihteeri Raimo Sailas)
 19. heinäkuuta 2012 – Veikko Huovinen: Veitikka (1971) (laulaja-näyttelijä Olavi Uusivirta)
 26. heinäkuuta 2012 – Margaret Atwood: Orjattaresi (1985) (City-lehden päätoimittaja Maria Pettersson)
 2. elokuuta 2012 – Franz Kafka: Oikeusjuttu (1914) (Euroopan komission varapuheenjohtaja Olli Rehn)
 9. elokuuta 2012 – Amélie Nothomb: Nöyrin palvelijanne (1999) (Kansallisoopperan tuleva taiteellinen johtaja Lilli Paasikivi)
 16. elokuuta 2012 – Laila Hirvisaari: Minä, Katariina (2011) (MTV3:n vastaava päätoimittaja Merja Ylä-Anttila)

10 kirjaa rikoksesta
Kesällä 2013 esitettiin 10 kirjaa rikoksesta.

Jaksot
 9. kesäkuuta 2013 – Fjodor Dostojevski: Rikos ja rangaistus (1866) (Tuomari Nurmio)
 16. kesäkuuta 2013 – Mario Puzo: Kummisetä (1969) (Silvia Modig)
 23. kesäkuuta 2013 – Matti Yrjänä Joensuu: Harjunpää ja rakkauden nälkä (1993) (arkkipiispa Kari Mäkinen)
 30. kesäkuuta 2013 – Arthur Conan Doyle: Sherlock Holmes, kootut kertomukset (1892-1927) (ohjaaja Timo Vuorensola)
 7. heinäkuuta 2013 – Alfred Döblin: Berlin Alexanderplatz (1929) (psykiatri Hannu Lauerma)
 14. heinäkuuta 2013 – Sjöwall ja Wahlöö: Bussimurha (1968) (näyttelijä-ohjaaja Leea Klemola)
 21. heinäkuuta 2013 – Raymond Chandler: Pitkät jäähyväiset (1953) (Kari Häkämies)
 4. elokuuta 2013 – Albert Camus: Sivullinen (1942) (bloggari Emilia Kukkala)
 11. elokuuta 2013 – John le Carré: Pappi, lukkari, talonpoika, vakooja (1974) (Volvo Markkanen)
 18. elokuuta 2013 – Monika Fagerholm: Lola ylösalaisin (2012) (Eva Biaudet)

Lähteet

Aiheesta muualla 
 10 kirjaa jotka muuttivat maailmaa Ylen Elävässä arkistossa
 10 kirjaa rikoksesta Ylen Elävässä arkistossa
 10 kirjaa lapsuudesta Ylen Elävässä arkistossa
 10 kirjaa rahasta Ylen sivuilla
 10 kirjaa vallasta Yle Areenassa
 10 kirjaa rikoksesta Ylen Elävässä arkistossa
 Timo Harakan blogi: 10 kirjaa jotka muuttivat maailmaa

2000-vuosikymmenen televisiosarjat
2010-luvun televisiosarjat
Suomalaiset keskusteluohjelmat
Yle TV1:n televisio-ohjelmat